Polisie ontken verdagte het ontsnap | Maroela Media
'n Foto van die toneel. Foto: @POWER987News
Die polisie in Gauteng het Woensdag bewerings, dat 'n man wat tydens 'n skermutseling met die polisie in Killarney, Johannesburg, aangekeer maar toe ontsnap het, ontken.
"Ek is nie seker oor die bron van dié bewerings nie," het lt.kol. Lungelo Dlamini, woordvoerder van die polisie, gesê. Die New Age-koerant het Woensdag berig dat 'n tweede verdagte aanvanklik deur die blitspatrollie aangekeer is, maar daarna ontsnap het.
"Wat hier gebeur het maak glad nie sin nie. Die man is weggeneem en nou hoor ons dat hy weggehardloop het," het 'n polisiebeampte glo op die toneel gesê.
'n Man is Dinsdag op die M1-Suid naby Killarney in Johannesburg geskiet ná 'n jaagtog deur die polisie van Pretoria af. Die polisie het 'n minibustaxi by 'n taxistaanplek in Pretoria genader ná oproerigheid by die voertuig. Die voertuig het weggejaag. Polisiebeamptes het ekstra hulp en 'n helikopter ontbied. In 'n poging deur die helikopter om die taxi aan te keer, het die bestuurder in drie polisievoertuie vasgejaag. Insittendes het op die polisie losgebrand, en die polisie het teruggeskiet. Die taxi het uiteindelik by die Joe Slovo-afrit tot stilstand gekom en twee mans het uitgespring en probeer om weg te hardloop. "Die bestuurder van die voertuig is in sy bobeen geskiet, maar die passasier kon weghardloop," het Dlamini Dinsdag gesê.
Die passasier was glo die man wat op die polisie losgebrand het. Die polisie het sy besonderhede en is steeds op soek na hom.
Die bestuurder van die taxi sal aangekla word van opsetlike saakbeskadiging en poging tot moord. Hy is onder polisiebewaking na 'n hospitaal geneem.
Die man wat gevlug het kan moontlik verbind word aan 'n reeks voorvalle van taxigeweld.
Foto: JHB-skietery bring M1 tot stilstand
Johannesburg M1 ontsnap polisie skietery taxi
Enige klomp bog, net nie die waardeid nie, asb!!!!
" …. Pretoria genader ná oproerigheid by die voertuig" Nee kyk nou het ek alles gelees maar ek lê soos ek lag oor die polisie van Suid Aapland. Die musiek/oproerigheid by die taxi en dan word daar geskiet … intussen voor die geskiet moet hulp kom asook helikopter! WTF!!! Was die betrokke polisie oorgewig om nie alleen die mas op te kom?